Bre Payton, o jurnalistă conservatoare din SUA, cunoscută pentru că era o susținătoare a campaniilor anti-vaccinare, a murit la vârsta de 26 de ani.

Foto: captura FoxNews

Bre Payton a fost găsită inconștientă de o prietenă, cu câteva zile înainte de Revelion. Transportată la spital, medicii au descoperit că suferea de gripă H1N1 și meningită. Din nefericire, medicii nu au mai putut face nimic pentru tânără, scrie BBC.

Payton era o obișnuită de-a casei la postul american de televiziune Fox News, dar a avut intervenții în direct și la BCC sau CNN.

În cele mai recente apariții la Fox News, jurnalista condamnase explicit campaniile de vaccinare, scrie g4media.ro. Iar pe contul de Twitter, Bre Payton a scris despre „vaccinuri ale diavolului”.

H1N1 este un tip de gripă care a provocat în 2009 o pandemie, potrivit Organizației Mondiale a Sănătății. A ajuns să fie cunoscută drept gripă porcină și afectează mai ales copiii și tinerii.